| Osobni podaci |
| --- |
| IME | Thutmose III |
| ALTERNATIVNA IMENA | Tuthmosis III, Thothmes III, "Manahpi(r)ya" u pismima iz Amarne |
| KRATAK OPIS |  |
| DATUM ROĐENJA | {{{Datum rođenja}}} |
| MJESTO ROĐENJA | Drevni Egipat |
| VRIJEME SMRTI |  |
| MJESTO SMRTI | Drevni Egipat |

Tutmozis III.
Egipatski faraon XVIII dinastije, vladao od 1479. do 1425. godine pne. Kraljevskim imenom *Djehuty-mes Men-kheper-re*U trenutku smrti faraona Tuthmosisa II, svog oca (majka mu je bila haremska djevojka Isis), Tuthmosis III je bio dječak pa je njegova maćeha (i tetka) Hatshepsut bila regent.Tako je bilo samo dvije godine a onda je ta žena uzurpirala prijestolje i sama vladala skoro 20 godina. Za vrijeme njene vladavine mladi Tuthmosis je bio u pozadini. Na temelju umijeća koje je kasnije demonstrirao na bojnom polju vjerovatno je da je mladić u to doba mnogo vremena provodio s vojskom. U tim vremenima Egiptu je izmakla kontrola nad Sirijom i Libanonom. Određen broj lokalnih vlastodržaca izbjegao je egipatskoj dominaciji i završio pod utjecajem bližeg i snažnog Mittani kraljevstva. S dolaskom mladog Tuthmosisa III na vlast, to se sve radikalno promijenilo.

Napoleon antičkog Egipta
------------------------

U drugoj godini svoje samostalne vladavine Tuthmosis III otvara svoj prvi bliskoistočni pohod i cijela kampanja je bila majstorsko djelo planiranja i realizacije. U roku od deset dana stigao je do Gaze, osvojio grad i produžio u pravcu Megidda. Ovdje je došlo do velike bitke s vojskom pobunjenog princa iz Qadesha. O svim ovim događajima postoje temeljiti zapisi na zidovima u Karnaku. Tu, kod Megidda, Tuthmosis III pobjeđuje neprijatelja ali njegova vojska zastaje zbog skupljanja plijena pa se neprijatelj uspijeva izvući povlačenjem unutar jakih zidina grada. Egipćani opsjedaju grad punih sedam mjeseci i na kraju ga osvajaju.

U manje od pet mjeseci Tuthmosis je putovao od svoje prijestolnice Thebe sve do sirijske obale, vojevao odlučujuće bitke i vratio se u svoj glavni grad proslavljati pobjede. Vojni pohodi su organizirani svako ljeto u idućih 18 godina i egipatska je mornarica intenzivno korištena za pokrete trupa uz obalu. Sve je kulminiralo u 42-oj godini Tuthmosiseve vladavine kad je osvojen Qadesh, mada lista u Karnaku nabraja preko 350 gradova (!?) koji su pali pod egipatsku vladavinu.

Reljef koji prikazuje Tutmozisa III.
Kralj je isto tako organizirao i kaznene ekspedicije u Nubiju gdje je sagradio hramove u Amadi i Semni. Širom Egipta mnogi su hramovi bili prošireni i obogaćeni zahvaljujući golemom plijenu s ratnih pohoda, no nijedan tako mnogo kao Karnak.

Zadnjih nekoliko godina života (sad već u svojim osamdesetima) Tuthmosis III je konačno proveo bez ratovanja. Stari faraon je bio zadovoljan da svoj veliki imperij konačno preda mirno svom nasljedniku Amenhotepu II.

Vladavina Tuthmosisa III ostaje zabilježena po svom obilju i bogatstvu.To se reflektira i s izvanredno lijepim, bogatim grobnicama tog vremena. On sam bio je sahranjen u Dolini kraljeva, a njegov grob je smješten s ulazom na polovini visine jedne klisure. Sam ulaz je poslije pokopa bio skriven, ali to nije spriječilo antičke pljačkaše grobova da pronađu grobnicu i temeljito je isprazne. Sama mumija velikog faraona je ipak ostala sačuvana do današnjih dana zahvaljujuci slavnom otkriću u pećini kod Deir el-Bahria, gdje je pronađena skupa s ostalim mumijama egipatskih vladara.

Uopće, može se ustvrditi da je u doba Tuthmosisa III egipatska država dostigla vrhunac svoje moći.

izvor:  Arhivirano 2004-10-14 na Wayback Machine-u

Bilješke
--------

1. ↑  Clayton, Peter. Chronicle of the Pharaohs, Thames & Hudson Ltd. 1994. p.104
2. ↑  Dodson, Aidan. Hilton, Dyan. *The Complete Royal Families of Ancient Egypt*, Thames and Hudson. p132. 2004. ISBN 0-500-05128-3

Vanjske veze
------------

***Thutmose III*** na Wikimedijinoj ostavi

* Tuthomosis III (Egyptology Online)

  


|  |  |  |
| --- | --- | --- |
| Ankh | Značajni stari Egipćani | Ankh |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 8732895
* LCCN: n82094436
* ISNI: 0000 0000 8195 8691
* GND: 118642804
* NKC: jn20020619002

 |